FI Euroopan unionin virallinen lehti C 263/16

ILMOITUS NESTEMÄISTEN JA KAASUMAISTEN HIILIVETYJEN ETSIMISTÄ KOSKEVASTA LUPAHAKEMUKSESTA (NS. SCICLI-LUPA)

ITALIAN TASAVALTA – SISILIAN HALLINTOALUE

ASSESSORATO REGIONALE INDUSTRIA (ALUEELLINEN TEOLLISUUSVIRASTO) — DIPARTIMENTO REGIONALE DELL’INDUSTRIA E DELLE MINIERE (KAIVOSALAN HALLINTO-OSASTO)

UFFICIO REGIONALE PER GLI IDROCARBURI E LA GEOTERMIA (HIILIVEDYISTÄ JA GEOTERMIIKASTA VASTAAVA TOIMISTO) (U.R.I.G.)

2009/C 263/06

Irmino s.r.l. -yritys, jonka päätoimipaikan osoite on Via Principe di Villafranca 50, 90141 Palermo (PA) ja joka on Palermon kauppakamarin rekisteröimä (verotunnus P.IVA/C.F. 03922140821, REA-N:o 160160), on 22. toukokuuta 2009 hakenut direktiivin 94/22/EY saattamista osaksi kansallista lainsäädäntöä ja täytäntöönpanoa koskevan, 3. heinäkuuta 2000 annetun Sisilian hallintoalueen lain (L.R.S.) N:o 14 nojalla teollisuusvirastolta, joka on toimivaltainen viranomainen myöntämään etsimislupia Sisilian hallintoalueella ja jonka toimipaikan osoite on Via Ugo La Malfa 87/89, 90146 Palermo, lupaa etsiä nestemäisiä ja kaasumaisia hiilivetyjä (ns.”Scicli-lupa”) 9 600 hehtaarin (96,00 km2) alueella, joka sijaitsee kokonaisuudessaan Sciclin kunnan alueella Ragusan maakunnassa Sisilian kaakkoisosassa. Edellä mainittu alue rajoittuu lännessä alueeseen, jota koskeva lupa (ns. Irminio-lupa) on myönnetty Irminio S.r.l. -yritykselle (joka on 100-prosenttisesti Sviluppo Risorse Naturali s.r.l. -yrityksen määräysvallassa), etelässä merialueeseen ”d355C.R.-SR”, jota koskeva lupa on määrä myöntää Sviluppo Risorse Naturali s.r.l. -yritykselle, ja muissa ilmansuunnissa vapaaseen alueeseen.

Hakemuksessa mainittu alue on kuusisivuinen epäsäännöllinen monikulmio, jonka kulmapisteet A, B, C, D, E ja F kuvataan seuraavassa. Kulmapisteitä yhdistävät suorat viivat lukuunottamatta pisteiden D ja E välistä viivaa, jonka muodostaa rantaviiva. Sivu AF rajoittuu Irminion lupa-alueen itärajaan.

Kulmapisteet ovat seuraavat:

A. Piste A sijaitsee IGMI-kartan N:o 276-II-NO (”Scicli”) luoteisosassa Sciclin kunnassa Mangiagesson alueella SP94-maantien 7 km:n kohdalla. Maantie yhtyy pohjoisessa valtatiehen SS 194 (Modica-Ragusa) Modican taajaman läheisyydessä ja päättyy etelässä Sciclin taajamaan.

B. Piste B sijaitsee IGMI-kartan N:o 276-II-NO (”Scicli”) luoteisosassa Sciclin kunnassa Miloccan alueella SP54-maantien 6 km:n kohdalla. Maantie alkaa Modican taajaman kohdalta ja päättyy Sciclin taajamaan.

C. Piste C sijaitsee IGMI-kartan N:o 276-II-NO (”Scicli”) keskiosassa Sciclin kunnassa Fami Giurgian alueella. Sen kohdalla on kartassa ”C. Nuova” -niminen kohde, joka koostuu rakennuksista ja maatilavarastoista. Piste C on tien itäpuolella olevista rakennuksista pohjoisimman pohjoispiste. Kyse on pohjois-eteläsuunnassa kulkevasta pengerretystä tulotiestä, joka ylittää maantien SP122.

D. Piste D sijaitsee IGMI-kartan N:o 276-II-SO (”Sampieri”) keskiosassa Sciclin kunnassa Pisciotton alueella noin 120 metrin päässä rantaviivasta (karttaan merkityn) majakan kohdalla lähellä Fornace Pennan raunioita. Pisteiden D ja E välinen suora viiva leikkaa rantaviivan.

E. Piste E sijaitsee IGMI-kartan N:o 276-III-NE (”Donnalucata”) eteläisessä keskiosassa Sciclin kunnassa noin 1,5 km länsiluoteeseen Donnalucatan taajamasta ja noin 30 metrin päässä rantaviivasta. Se on teiden Via Cernia ja Viale della Repubblica leikkauspiste T. Pisteiden E ja D välinen suora viiva leikkaa rantaviivan.

F. Piste F sijaitsee IGMI-kartan N:o 276-III-NE (”Donnalucata”) eteläisessä keskiosassa Sciclin kunnassa Dammusin alueella. Se on karttoihin merkitsemättömän maatalon eteläisin piste. Kyseiseen rakennukseen johtaa SP89-maantie Via Cernian risteykseen asti ja sen jälkeen pohjoiseen päin noin 500 metriä Dammusin tulotie.

Maantieteelliset koordinaatit

Kulmapiste Pohjoista leveyttä Itäistä pituutta (M. Mario) A 36°49′44,59″ 2°15′14,23″ B 36°49′00,00″ 2°15′51,35″ C 36°47′12,97″ 2°18′46,77″ D 36°42′42,56″ 2°18′20,84″ E 36°45′55,13″ 2°10′18,81″ F 36°46′32,83″ 2°10′35,59″

Samaa aluetta koskevia lupahakemuksia voidaan jättää 90 päivän ajan siitä, kun tämä ilmoitus julkaistaan Euroopan unionin virallisessa lehdessä. Tämän jälkeen saatuja hakemuksia ei oteta huomioon. Luvasta päätetään kuuden kuukauden kuluessa lupahakemusten viimeisestä jättöpäivästä. Direktiivin 94/22/EY 5 artiklan 1 kohtaan viitaten ilmoitetaan lisäksi, että etsintään, hyödyntämiseen ja tuotantoon tarkoitettujen lupien ensisijaiset myöntämisperusteet on julkaistu 19. joulukuuta 1998 Euroopan yhteisöjen virallisessa lehdessä C 396, jolloin viitataan direktiivin 94/22/EY saattamisesta osaksi kansallista lainsäädäntöä 25. marraskuuta 1996 annettuun tasavallan presidentin asetukseen N:o 625 (julkaistu 14. joulukuuta 1996 Italian tasavallan virallisessa lehdessä Gazzeta ufficiale della Repubblica Italiana N:o 293). Tarkemmat myöntämisperusteet määritetään edellä mainitussa 3. heinäkuuta 2000 annetussa Sisilian hallintoalueen laissa (L.R.S.) N:o 14 (julkaistu 7. heinäkuuta 2000 Sisilian hallintoalueen virallisessa lehdessä Gazzetta Ufficiale della Regione Siciliana N:o 32).

Toiminnan harjoittamista ja päättämistä koskevat ehdot ja vaatimukset vahvistetaan edellä mainitussa 3. heinäkuuta 2000 annetussa Sisilian hallintoalueen laissa (L.R.S.) N:o 14 ja teollisuusviraston 30. lokakuuta 2003 antaman asetuksen N:o 91 ja 20. lokakuuta 2004 antaman asetuksen N:o 88 yhteydessä vahvistetuissa vakiosäännöissä (Disciplinare Tipo), jotka on julkaistu Sisilian hallintoalueen virallisessa lehdessä Gazzetta Ufficiale della Regione Siciliana N:o 49, osa I (14 marraskuuta 2003) ja N:o 46, osa I (5 marraskuuta 2004).

Hakemukseen liittyvät asiakirjat ovat nähtävänä kaivosalan aluehallintoon kuuluvassa hiilivedyistä ja geotermiikasta vastaavassa toimistossa (Via Ugo La Malfa 101, 90146 Palermo PA, ITALIA).